IMISLab/GreekWikipedia huggingface dataset:
Δήμος Πρώτης

Ο δήμος Πρώτης ήταν δήμος του Νομού Σερρών που είχε συσταθεί με το πρόγραμμα Καποδίστριας, με τη συνένωση παλαιότερων κοινοτήτων της περιοχής οι οποίες αποτέλεσαν τα δημοτικά διαμερίσματα του δήμου. Λειτούργησε την περίοδο 1999 -2010, οπότε και καταργήθηκε με την εφαρμογή του Προγράμματος Καλλικράτης και εντάχθηκε στον νέο Δήμο Αμφίπολης, υποβιβαζόμενος σε δημοτική ενότητα Πρώτης. Βρισκόταν στο νότιο τμήμα του νομού, στις πλαγιές του όρους Παγγαίο. Ο δήμος αποτελείτο από 3 δημοτικά διαμερίσματα, με συνολικό πληθυσμό 2.999 κατοίκους. Έδρα του δήμου ήταν η Πρώτη.

 Πρόεδροι της Κοινότητας Πρώτης μεταπολιτευτικά ήταν οι: Ευάγγελος Λαδιάς και Βασίλης Τσιουτσιούλης.Πρώτος δήμαρχος ήταν ο φαρμακοποιός Βασίλης Τσιουτσούλης από το 1999 έως το 2002. Απεβίωσε σε ηλικία 67 ετών στις 7 Οκτωβρίου 2021. Από το 2003 έως το 2010 τελευταίος δήμαρχος ήταν ο Κωνσταντίνος Αστρίνης. Ο δήμος περιελάμβανε τα παρακάτω δημοτικά διαμερίσματα και οικισμούς: Δ.δ. Πρώτης -- η Πρώτη [ 1.855 ] Δ.δ. Αγγίστης -- η Αγγίστα [ 341 ] Δ.δ. Κρηνίδος -- η Κρηνίδα [ 803 ] Δήμος Πρώτης Αρχειοθετήθηκε 2009-04-23 στο Wayback Machine. Υπουργείο Εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.
Πορνογραφία στην Κύπρο

Η πορνογραφία στην Κύπρο είναι νόμιμη με περιορισμούς. Η πώληση πορνογραφικού υλικού σε άτομα κάτω των 18 ετών είναι παράνομη, ενώ η παιδική πορνογραφία θεωρείται έγκλημα και απαγορεύεται αυστηρά. Οι υπηρεσίες επιβολής του νόμου και η τοπική αστυνομία συχνά παρακολουθούν την διαδικτυακή δραστηριότητα όπου λαμβάνουν χώρα συχνότερα διάφορα είδη εγκλημάτων όπως η παιδική πορνογραφία. Οι υπηρεσίες επιβολής του νόμου μπορούν να λάβουν πληροφορίες από τον υπολογιστή ενός ατόμου ή να προσδιορίσουν τα στοιχεία του συνδρομητή με βάση την διεύθυνση διαδικτυακού πρωτοκόλλου. Αν κάποιος καταδικαστεί για πρόσβαση, κατοχή ή διανομή παιδικής πορνογραφίας η ποινή καθορίζεται από τον νόμο 22 (Γ΄)/2004 για το διαδικτυακό έγκλημα. Ο χρόνος παραμονής στην φυλακή εξαρτάται από τον τύπο του εγκλήματος που διαπράττει ο διωκόμενος.

 Ειδικά στο διαδίκτυο η πορνογραφία είναι πολύ δημοφιλής στην Κύπρο. Πολλοί άνθρωποι έχουν συλληφθεί για παράνομη παιδική πορνογραφία. Πολλές αναφορές έχουν κατατεθεί. Στις 16 Ιανουαρίου 2020, ένας πρώην φύλακας σε λύκειο της Λευκωσίας ο οποίος τώρα έχει απολυθεί για παιδική πορνογραφία, φυλακίστηκε για 4 χρόνια αφού ομολόγησε για σεξουαλική εκμετάλλευση παιδιών και κατοχή παιδικής πορνογραφίας. Του έχει απαγορευθεί η εργασία σε αυτό το λύκειο και η διάδραση με τους μαθητές του. Είχε συλληφθεί προηγουμένως τον Οκτώβριο του 2019 επειδή έπεισε τέσσερις έφηβους να του στείλουν φωτογραφίες όπου διαπράττουν σεξουαλικές πράξεις στο Facebook.Στις 2 Μαρτίου 2020, ένας 42χρονος άνδρας παραπέμφθηκε για 8 ημέρες για κατοχή παιδικής πορνογραφίας και σεξουαλική εκμετάλλευση.Στις 21 Απριλίου 2020 ένας 24χρονος φυλακίστηκε γιατί έστελνε φωτογραφίες παιδικής πορνογραφίας σε άλλο άτομο.
Κολιώ

Η Κολιώ (γαλλικά: Colihaut) είναι ένα χωριό της Δομινίκας. Είναι η πρωτεύουσα του Αγίου Πέτρου. Βρίσκεται βορειοδυτικά της Δομινίκας και νοτιοδυτικά του Αγίου Πέτρου. Έχει πληθυσμό 773 κατοίκων (2001).

 Η Κολιώ βρίσκεται βορειοδυτικά της Δομινίκας και νοτιοδυτικά του Αγίου Πέτρου. Βρίσκεται νοτιοανατολικά της Ντουμπλάνκ και βορειοδυτικά της Σαλισμπουρί. Κατάλογος οικισμών της Δομινίκας Πολυμέσα σχετικά με το θέμα Colihaut, Dominica στο Wikimedia Commons
Γιότσι Παπάι

Ο Γιόζεφ "Γιότσι" Παπάι (22 Σεπτεμβρίου 1981 - ) είναι Ούγγρος τραγουδιστής, ηθοποιός φωνής, ράπερ και κιθαρίστας Ρομά καταγωγής. Εκπροσώπησε την Ουγγαρία στον Διαγωνισμό Τραγουδιού Εurovision 2017, με το τραγούδι "Origo", κατακτώντας την 8η θέση. Εκπροσώπησε ξανά την Ουγγαρία στον Διαγωνισμό Τραγουδιού Eurovision 2019, με το τραγούδι "Az én apám". Ωστόσο απέτυχε να προκριθεί στον μεγάλο τελικό της 18ης Μαΐου 2019 και έτσι έγινε η πρώτη ουγγρική συμμετοχή που δεν το κατάφερε μετά την επιστροφή της χώρας στον διαγωνισμό τραγουδιού το 2011.

 Ο Παπάι ήρθε από μικρή ηλικία σε επαφή με την μουσική καθώς ο μεγαλύτερος αδερφός του ξεκίνησε να γράφει τραγούδια και να παίζει κιθάρα από την ηλικία των τεσσάρων ετών. Επηρεάστηκε από την μουσική της δεκαετίας του 1960 και του 1970 αλλά και από την ροκ, ποπ, σόουλ και R&B μουσική. Έκανε την πρώτη του εμφάνιση το 2005 όταν συμμετείχε στη δεύτερη σεζόν του τηλεοπτικού σόου Megasztár, όπου έφτασε μέχρι τα προημιτελικά, αλλά έδωσε συνέντευξη στην καθημερινή ηλεκτρονική εφημερίδα Blikk της Βουδαπέστης. Μετά από αυτό το σόου, ξεκίνησε τις επίσημες εμφανίσεις του. Η πρώτη μεγάλη επιτυχία του ήταν το τραγούδι "Ne nézz így rám". Το 2006 συνεργάστηκε με τον ράπερ Μάικαστα τραγούδια "Nélküled" και "Nekem ez jár", αλλά η μεγαλύτερη επιτυχία ήρθε το 2015 με το τραγούδι "Mikor a test örexik". Έπειτα κυκλοφόρησε ένα τραγούδι, σε συνεργασία με τον Caramel και τον Zé Szabó, το οποίο είχε τον τίτλο "Elrejtett világ'. Η πιο πρόσφατη συνεργασία του με τον Majka έγινε όταν εμφανίστηκαν μαζί στο ποπ-φανκ τραγούδι "Senki más". Στις 8 Δεκεμβρίου 2016, ανακοινώθηκε ότι ο Παπάι θα ήταν ένας από τους τριάντα καλλιτέχνες που θα συμμετείχαν το 2017 στο A Dal, τον εθνικό τελικό της Ουγγαρίας για τον Διαγωνισμό Τραγουδιού Eurovision 2017 με το τραγούδι "Origo", σε στίχους δικούς του. Με αυτό το τραγούδι έφτασε στον τελικό και κέρδισε τον εθνικό τελικό, ο οποίος τού έδωσε την ευκαιρία να εκπροσωπήσει την Ουγγαρία στον Διαγωνισμό Τραγουδιού Eurovision 2017, κατακτώντας την όγδοη θέση στον τελικό. Συμμετείχε ξανά στο A Dal το 2019, με το τραγούδι "Az én apám". Κέρδισε για δεύτερη φορά και εκπροσώπησε την Ουγγαρία στον Διαγωνισμό Τραγουδιού Eurovision 2019 στο Τελ Αβίβ του Ισραήλ. Ωστόσο αυτή τη φορά δεν κατάφερε να προκριθεί στο τελικό. Ως καλλιτέχνης Συνεργασίες Joci Pápai
Εθνική Βολιβίας (καλαθοσφαίριση γυναικών)

Η εθνική ομάδα καλαθοσφαίρισης γυναικών της Βολιβίας αντιπροσωπεύει τη Βολιβία στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Βολιβίας (Federación Boliviana de Básquetbol).

 Μεγαλύτερη επιτυχία της μέχρι σήμερα είναι η κατάκτηση του ασημένιου μεταλλίου στο Πρωτάθλημα Νοτίου Αμερικής που διοργανώθηκε στη Βολιβία το 1978. Πορεία σε Παγκόσμια Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Βολιβίας σε Παγκόσμια Πρωταθλήματα FIBA: Πορεία σε Πρωταθλήματα Νότιας Αμερικής FIBA Ακολουθούν οι τελικές θέσεις κατάταξης της Εθνικής Ομάδας της Βολιβίας σε Πρωταθλήματα Νότιας Αμερικής FIBA: Πορεία σε Παναμερικανικούς Αγώνες Ακολουθούν οι τελικές θέσεις κατάταξης της Εθνικής Ομάδας της Βολιβίας σε Παναμερικανικούς Αγώνες: Εθνική Βολιβίας (καλαθοσφαίριση ανδρών) Bolivia, ιστορικό ανά έτος στον επίσημο ιστότοπο των αρχείων της FIBA. (Αγγλικά) Federación Boliviana de Básquetbol, επίσημος ιστότοπος. (Ισπανικά)
Όλγα Κεφαλογιάννη

Η Όλγα Κεφαλογιάννη (Αθήνα, 29 Απριλίου 1975) είναι Ελληνίδα δικηγόρος και πολιτικός, η οποία εκλέγεται βουλευτής του Ελληνικού Κοινοβουλίου από το 2007 με την Νέα Δημοκρατία. Υπηρετεί ως Υπουργός Τουρισμού από τον Ιούνιο του 2023. Στην ίδια υπουργική θέση υπηρέτησε και από το 2012 μέχρι το 2015, στην κυβέρνηση του Αντώνη Σαμαρά.

 Γεννήθηκε στις 29 Απριλίου 1975 στην Αθήνα και είναι η μεγαλύτερη από τις τρεις κόρες του πρώην βουλευτή και υπουργού Ιωάννη Κεφαλογιάννη και της δικηγόρου Ελένης Βαρδινογιάννη. Από την πλευρά του πατέρα της κατάγεται από την ομώνυμη οικογένεια των Ανωγείων Ρεθύμνης με σημαντική δράση κατά τις Κρητικές επαναστάσεις του 19ου αιώνα, τους Βαλκανικούς Πολέμους και την Εθνική Αντίσταση καθώς και με πολύχρονη παρουσία στην πολιτική ζωή της Ελλάδας και είναι πρώτη εξαδέλφη του Ιωάννη Κεφαλογιάννη. Από τη μητέρα της κατάγεται από τη γνωστή επιχειρηματική οικογένεια Βαρδινογιάννη και είναι ανηψιά του Βαρδή Βαρδινογιάννη. Αποφοίτησε το 1992 από το Κολλέγιο Αθηνών. Σπούδασε Νομική στο Εθνικό και Καποδιστριακό Πανεπιστήμιο Αθηνών λαμβάνοντας πτυχίο (LLB) το 1997. Έπειτα πραγματοποίησε μεταπτυχιακές σπουδές πρώτα στον τομέα Εμπορικού Δικαίου και Δικαίου των Επιχειρήσεων (LLM) στο Βασιλικό Κολλέγιο του Λονδίνου (King's College London) του Πανεπιστημίου του Λονδίνου (1998) και αργότερα στις Διεθνείς Σχέσεις στη Σχολή Fletcher του Πανεπιστημίου Tufts της Βοστώνης (2006). Εκτός από την μητρική της ελληνική, γνωρίζει αγγλικά, γαλλικά και ισπανικά.Είναι δικηγόρος Αθηνών από το 1999. Έχει εργαστεί σε δικηγορικά γραφεία της Αθήνας και της Νέας Υόρκης και στη Νομική Υπηρεσία της Ευρωπαϊκής Επιτροπής, ενώ διετέλεσε για μια διετία ειδική συνεργάτης του πρώην πρωθυπουργού Κωνσταντίνου Καραμανλή σε νομικά θέματα . Το 2004 προέβη στην ίδρυση του Κέντρου Έρευνας και Ανάπτυξης Ρεθύμνου. Διετέλεσε στέλεχος της ΔΑΠ-ΝΔΦΚ και της ΟΝΝΕΔ και εξελέγη βουλευτής Ρεθύμνης με τη Νέα Δημοκρατία στις εκλογές του 2007 και του 2009. Έχει διατελέσει γραμματέας της Βουλής των Ελλήνων, Γραμματέας της Μόνιμης Επιτροπής Άμυνας και Εξωτερικών Υποθέσεων της Βουλής και μέλος της Μόνιμης Επιτροπής Μορφωτικών Υποθέσεων και της Επιτροπής Περιβάλλοντος. Από το Δεκέμβριο του 2009 ήταν τομεάρχης Τουριστικής Ανάπτυξης της Νέας Δημοκρατίας. Στις εκλογές της 6ης Μαΐου 2012 μεταπήδησε στην εκλογική περιφέρεια της Α΄ Αθηνών , επιτυγχάνοντας να αναδειχτεί πρώτη στην προτίμηση του εκλογικού σώματος, συγκεντρώνοντας 17.465 ψήφους. Εξελέγη στην ίδια περιφέρεια στις εκλογές της 17ης Ιουνίου του 2012 που διεξήχθησαν με λίστα καθώς και στις δύο εκλογικές αναμετρήσεις του 2015. Στις 21 Ιουνίου του 2012, διορίστηκε Υπουργός Τουρισμού στην Κυβέρνηση του Αντώνη Σαμαρά. Είναι συγγραφέας του βιβλίου «Ο ρόλος της Ευρωπαϊκής Ένωσης στο Κυπριακό Ζήτημα», που έχει εκδοθεί από τις εκδόσεις Λιβάνη. Στις 22 Ιανουαρίου 2010 παντρεύτηκε τον Μάνο Πενθερουδάκη στον Ιερό Ναό Ταξιαρχών στο Κολωνάκι. Τον Ιανουάριο 2020 το ζευγάρι πήρε διαζύγιο. Στις 3 Μαΐου 2021 παντρεύτηκε τον μουσικοσυνθέτη Μίνωα Μάτσα με πολιτικό γάμο στις Σπετσες και λίγες μέρες αργότερα, στις 8 Μαΐου, ανακοινώθηκε ότι το ζευγάρι περιμένει δίδυμα.
Γ.Α.Σ. Αετός

Ο Γυμναστικός Αθλητικός Σύλλογος Αετός, γνωστός και με την εναλλακτική ονομασία Αετός Αθηνών, είναι ελληνικό αθλητικό σωματείο με έδρα των δραστηριοτήτων του την περιοχή του Αγίου Παντελεήμονα στην Αθήνα, στο Νομό Αττικής. Αγωνίζεται με χρώματα το κόκκινο, το λευκό και το μαύρο. Διατηρεί τμήματα καλαθοσφαίρισης όλων των ηλικιακών ομάδων.

 Ο σύλλογος του Αγίου Παντελεήμονα αναδείχθηκε νταμπλούχος της Ε.Σ.Κ.Α. κατά την αγωνιστική περίοδο 2010-11, κερδίζοντας παράλληλα το δικαίωμα συμμετοχής στις εθνικές κατηγορίες. Στον τελικό του Κυπέλλου της Ένωσης αντιμετώπισε νικηφόρα την ομάδα της Αγίας Παρασκευής με το σκορ να οριστικοποιείται στο 85-84.Κατά την αγωνιστική περίοδο 2011-12 ο Αετός διαγωνίστηκε στο Πρωτάθλημα της Γ' Εθνικής Κατηγορίας, καταλαμβάνοντας την 4η θέση στην τελική βαθμολογία του 2ου Ομίλου Νότου. Όντας η τρίτη επιλαχούσα ομάδα που είχε δικαίωμα ανόδου σε περίπτωση ύπαρξης κενής θέσης, έλαβε τη σχετική άδεια από την Ε.Ο.Κ. όταν η ΑΕΚ Άργους αποχώρησε από τη Β' Εθνική.Αγωνιζόμενος πλέον στον Όμιλο Νότου της Β' Εθνικής Κατηγορίας - για πρώτη φορά στην ιστορία του - ο Αετός ολοκλήρωσε τις αγωνιστικές του υποχρεώσεις για την περίοδο 2012-13 στην 3η θέση της βαθμολογίας. Σε αγώνα μπαράζ που διεξήχθη προκειμένου να αποδοθεί προτεραιότητα ανόδου στην Α2 Εθνική σε περίπτωση που προκύψει κενή θέση, ο Αετός ηττήθηκε με σκορ 81-78 από το Αιγάλεω. Κατά την τρέχουσα αγωνιστική περίοδο, 2013-14, ο Γ.Α.Σ. Αετός διαγωνίστηκε στο Πρωτάθλημα της Β' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Το Μάιο, έχοντας συγκεντρώσει 22 νίκες και 4 ήττες και ισοβαθμώντας με τον Εθνικό Πειραιώς, αναδείχθηκε Πρωταθλητής. Παράλληλα απέκτησε το δικαιώμα ανόδου στην Α2 Εθνική το επόμενο φθινόπωρο.Η χρονιά υπήρξε ιδιαίτερα επιτυχημένη για το σύλλογο του Αγίου Παντελεήμονα, καθώς την ίδια χρονιά κατέκτησε και το Κύπελλο Ανδρών που διοργανώνει η Ένωση Σωματείων Καλαθοσφαίρισης Αττικής. Ο δε καλαθοσφαιριστής του συλλόγου Δημήτρης Κατιάκος αναδείχθηκε τρίτος σκόρερ του Πρωταθλήματος του Ομίλου Νότου σημειώνοντας 397 πόντους.Έδρα του συλλόγου είναι το Κλειστό Γυμναστήριο Στρέφη στα Εξάρχεια. Πρόεδρος του διοικητικού συμβουλίου είναι ο Κωνσταντίνος Παπαχριστόπουλος. Καθήκοντα πρώτου προπονητή διατηρεί ο Κώστας Παπαμάρκος. Το ρόστερ του Αετού για την περίοδο 2013-14 συνέθεσαν οι παρακάτω αθλητές:
Boeing 80

Το Boeing 80 ήταν αμερικανικό αεροσκάφος της δεκαετίας του 1920. Διέθετε τρεις μηχανές και δύο πτερύγια και κατασκευάστηκε από την εταιρία Boeing Airplane για τις αερογραμμές της Boeing. Η αποστολή του 80 ήταν να μεταφέρει με επιτυχία αερομηνύματα καθώς και επιβάτες σε προγραμματισμένες πτήσεις.

 Η πρώτη πτήση πραγματοποιήθηκε στις 27 Ιουλίου του 1928. Είχε έκταση μήκος μέτρα, ενώ το ύψος του ήταν περίπου 17,56 μέτρα. Το καθαρό του βάρος ήταν περίπου 7937,86 kg και μπορούσε να φτάσει μέχρι 222,08 km/h. Το μέγιστο υψόμετρο που έφτανε ήταν τα 4267,2 μέτρα, ενώ μπορούσε να μεταφέρει 3 άτομα προσωπικό, 18 επιβάτες και 407,32 kg εμπόρευμα. Ο θάλαμος του αεροσκάφους ήταν κατασκευασμένος από συγκολλημένο χάλυβα, καλυμμένο με ύφασμα. Τα πτερύγια του ήταν αφαιρέσιμα, έτσι ώστε να χωράει σε υπόστεγα. Model 80 - αρχική έκδοση από τη μηχανή Pratt & Whitney Wasp Model 80A - με βελτιωμένη αεροδυναμική με μηχανή Pratt & Whitney Hornet Model 80A-1 - έκδοση με αναθεωρημένη ουρά Model 80B-1 - ίδιο με το μοντέλο 80Α, να ανοικτό κατάστρωμα πτήσης Model 226 - Μοντέλο του 80A τροποποιημένο για να εκτελεί μεταφορές για την Standard Oil. Boeing 727 Hawker Siddeley Trident McDonnell Douglas DC-9 Tupolev Tu-154 Boeing.com 80 Family museumofflight.org 80Α
Healing Through Fire

Healing Through Fire είναι ο τίτλος του έκτου άλμπουμ του βρετανικού heavy metal συγκροτήματος Orange Goblin, το οποίο κυκλοφόρησε στις 21 Μαΐου του 2007 μέσω της δισκογραφικής εταιρείας Sanctuary Records Group και της Mayan Records.Οι ηχογραφήσεις του δίσκου πραγματοποιήθηκαν από τον Δεκέμβριο του 2006 ως τον Μάρτιο του 2007 στα Fortress Studios του Λονδίνου, με παραγωγό τον Μαρκ Ντάγκχορν.Χωρίς να έχει κοινό στιχουργικό περιεχόμενο, οι στίχοι πολλών από τα κομμάτια του άλμπουμ βασίστηκαν στην μαύρη πανώλη του Λονδίνου και την μεγάλη πυρκαγιά που ξέσπασε λίγο αργότερα.Οι πρώτες εκδόσεις του δίσκου περιελάμβαναν ένα μπόνους DVD, από την συναυλία τους στο The Mean Fiddler του Λονδίνου στις 16 Δεκεμβρίου 2006.

 Όλα τα κομμάτια είναι συνθέσεις των Orange Goblin."The Ballad of Solomon Eagle" - 5:18 "Vagrant Stomp" - 4:10 "The Ale House Braves" - 3:50 "Cities of Frost" 5:35 "Hot Knives and Open Sores" - 4:22 "Hounds Ditch" - 5:30 "Mortlake (Dead Water)" 2:11 "They Come Back (Harvest of Skulls)" - 4:44 "Beginners Guide to Suicide" - 8:06 "Some You Win, Some You Lose" "Quincy the Pig Boy" "Getting High on the Bad Times" "The Ballad of Solomon Eagle" "Hot Magic Red Planet" "Round Up the Horses" "They Come Back" "Your World Will Hate This" "Blue Snow" "Scorpionica" Η σύνθεση του συγκροτήματος κατά την ηχογράφηση του "Healing Through Fire" είχε την εξής μορφή: Μπεν Γουόρντ - φωνητικά Τζο Χορ - κιθάρα Μάρτιν Μίλαρντ - μπάσο Κρις Τέρνερ - τύμπαναΓκεστ συμμετοχέςΤζέισον Γκράχαμ - πλήκτρα Τζόνι Χάλιφαξ - φυσαρμόνικα Healing Through Fire - Orange Goblin | Songs, Reviews, Credits | AllMusic Orange Goblin - Healing Through Fire - Encyclopaedia Metallum: The Metal Archives HTF - Orange Goblin
Μάινραντ Α΄ του Χοεντσόλερν-Ζίγκμαρινγκεν

Ο Μάινραντ Α΄ (γερμ. Meinrad I, 1605 - 30 Ιανουαρίου 1681) από τον Οίκο του Χοεντσόλερν-Ζίγκμαρινγκεν ήταν πρίγκιπας του Χοεντσόλερν-Ζίγκμαρινγκεν (1638-1681) και κόμης του Χοεντσόλερν-Χάιγκερλοχ (1638-1681).

 Ήταν ο μόνος γιος του Ιωάννη, πρίγκιπα του Χοεντσόλερν-Ζίγκμαρινγκεν και της Ιωάννας των Χοεντσόλερν, κόρης του Άιτελ Φρειδερίκου Δ΄ κόμη του Χοεντσόλερν-Χέχινγκεν. Το 1681 απεβίωσε στο Ζίγκμαρινγκεν σε ηλικία 76 ετών και τον διαδέχθηκε ο πρωτότοκος γιος του Μαξιμιλιανός Α΄ 1636-1689, πρίγκιπας του Χοεντσόλερν-Ζίγκμαρινγκεν. Νυμφεύτηκε το 1635 την Άννα Μαρία, κόρη του Φερδινάνδου, βαρόνου του Τέρινγκ και είχε τέκνα: Μαξιμιλιανός Α΄ 1636-1689, πρίγκιπας του Χοεντσόλερν-Ζίγκμαρινγκεν Ιωάννης Κάρολος 1637-1637, πέθανε περίπου δύο μηνών Μαρία Άννα 1638-1638, πέθανε περίπου πέντε μηνών Φερδινάνδος Φραγκίσκος 1639-1662, απεβίωσε 23 ετών σε κυνηγετικό ατύχημα Μαρία Ιωάννα 1640-1707, βοηθός ηγουμένη στο αββαείο του Ίντσικκοφεν Μάινραντ 1641-1642 Χριστόφορος 1642-1642, πέθανε αυθημερόν Μαρία Μαγδαληνή 1643-1663, απεβίωσε σε ηλικία 20 ετών Ιγνάτιος 1643-1643, γεννήθηκε νεκρός Μαρία Μηνοδώρα 1644-1664, μοναχή στο αββαείο του Χολτς Μαρία Αικατερίνη 1645, πέθανε αυθημερόν Μαρία Θηρεσία 1647-1647, πέθανε περίπου τριών μηνών Ιωάννης Μάινραντ 1648-1648, πέθανε δύο ημερών Μαρία Φραγκίσκη 1649-1712, βοηθός ηγουμένη στο αββαείο Ίντσικκοφεν Γιος χωρίς όνομα 1650-1650, γεννήθηκε νεκρός Ιωάννης Φέλιξ 1651-1651, πέθανε εννέα ημερών Άννα Μαρία 1654-1678, παντρεύτηκε τον Αντώνιο Ευσέβιο κόμη του Κένιγκσεγκ-Άουλενντορφ Γιος χωρίς όνομα 1655-1655, γεννήθηκε νεκρός Φραγκίσκος Αντώνιος 1657-1702, κόμης του Χοεντσόλερν-Χάιγκερλοχ E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, p. 66, Online Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, p. 270 ff, online Günter Schmitt: Sigmaringen, in: Günter Schmitt: Burgenführer Schwäbische Alb vol. 3: Donautal. Wandern und entdecken zwischen Sigmaringen und Tuttlingen, Biberacher Verlagsdruckerei, Biberach, 1990, ISBN 3-924489-50-5, p. 41-62
Καρλόττα της Σαξονίας-Άλτενμπουργκ

H Καρλόττα (γερμ. Charlotte von Sachsen-Altenburg, 4 Μαρτίου 1899 - 16 Φεβρουαρίου 1989) από τον Οίκο των Βέττιν ήταν κόρη του Δούκα της Σαξονίας-Αλτεμβούργου και με τον γάμο της έγινε Πριγκίπισσα της Πρωσίας.

 Η Καρλόττα Αγνή Ερνεστίνη Αυγούστα Ματθίλδη Μαρία Θηρεσία Αδολφίνη ήταν η πρώτη κόρη του Ερνέστου Β΄ της Σαξονίας-Αλτεμβούργου και της Αδελαΐδας, κόρης του Γουλιέλμου του Σάουμπουργκ-Λίππε. Παντρεύτηκε το 1919 τον Σιγισμούνδο της Πρωσίας και είχε τέκνα: Βαρβάρα (1920 - 1994), παντρεύτηκε τον Χριστιανό Λουδοβίκο του Μεκλεμβούργου-Σβερίν. Αλφρέδος (1924 - 2013), Πρίγκιπας της Πρωσίας. Νυμφεύτηκε την Μαρίτσα Φάρκας ντε Τσαλαντέργκισε ντε Κίσκαπορνοκ και δεν απέκτησαν απογόνους. Marlene A. Eilers, Queen Victoria's Descendants, page 162.
Παναγιώτης Πικραμμένος

Ο Παναγιώτης Πικραμμένος (Αθήνα, 26 Ιουλίου 1945), είναι Έλληνας πρώην ανώτατος δικαστικός και πολιτικός, που διετέλεσε υπηρεσιακός πρωθυπουργός της Ελλάδας από τις 16 Μαΐου ως τις 20 Ιουνίου του 2012. Προηγουμένως υπήρξε πρόεδρος του Συμβουλίου της Επικρατείας (2009 - 2012), ενώ αργότερα εξελέγη βουλευτής επικρατείας με τη Νέα Δημοκρατία και διετέλεσε Αντιπρόεδρος της κυβέρνησης της Ελλάδας από το 2019 έως το 2023.

 Γεννήθηκε στην Αθήνα και είναι γιος του Όθωνα Πικραμμένου, ιδιοκτήτη της «Εταιρίας Ελληνικού και Ξένου Τύπου», με καταγωγή από την Πάτρα. Από την πλευρά του πατέρα είναι εγγονός του Τάκη Πικραμμένου, ιδρυτή της εταιρείας, ενώ από την πλευρά της μητέρας του κατάγεται από τις οικογένειες Γερούση και Χαιρέτη.Αποφοίτησε το 1963, από τη Γερμανική Σχολή Αθηνών και σπούδασε νομική στη Νομική Σχολή Αθηνών του Πανεπιστημίου Αθηνών. Πραγματοποίησε μεταπτυχιακές σπουδές με θέμα το Δημόσιο Δίκαιο στο Πανεπιστήμιο Παντεόν-Ασσάς. Ακολούθησε σταδιοδρομία στο δικαστικό σώμα διορισθείς στις 5 Ιουνίου 1976 εισηγητής του Συμβουλίου της Επικρατείας. Το 1978, προήχθη σε πρωτοδίκη, το 1981 σε πάρεδρο, το 1993 σε σύμβουλο και το 2007 σε Αντιπρόεδρο, υπαγόμενος στο Ε΄ τμήμα του ΣτΕ.Το 2010 επελέγη για την προεδρία του Συμβουλίου της Επικρατείας, θέση στην οποία παρέμεινε μέχρι τον Μάιο του 2012, οπότε και έλαβε εντολή σχηματισμού υπηρεσιακής κυβέρνησης ως πρωθυπουργός της Ελλάδας σύμφωνα με το άρθρο 37 του Συντάγματος.Την περίοδο 2005 - 2010, διετέλεσε γενικός διευθυντής της Εθνικής Σχολής Δικαστών. Έχει συμμετάσχει σε αρκετές νομοπαρασκευαστικές επιτροπές, ενώ την περίοδο 1992 - 1993 εργάστηκε στο νομικό γραφείο του πρωθυπουργού.Ως δικαστικός έχει εκδώσει σημαντικές αποφάσεις. Έκρινε αντισυνταγματική την προσωποκράτηση για χρέη, ενώ ήταν εισηγητής στην υπόθεση του δασικού νόμου (2003) και στην υπόθεση του Μουσείου της Ακρόπολης. Στις 16 Μαΐου 2012, έλαβε εντολή από τον Πρόεδρο της Δημοκρατίας Κάρολο Παπούλια την εντολή σχηματισμού υπηρεσιακής κυβέρνησης για να οδηγήσει τη χώρα σε εκλογές. Το βράδυ της ίδιας ημέρας ορκίστηκε πρωθυπουργός, ενώ τα υπόλοιπα δεκαέξι μέλη της κυβέρνησής του ορκίστηκαν ενώπιον του Προέδρου της Δημοκρατίας στο Προεδρικό Μέγαρο, στις 17 Μαΐου 2012. Στις 9 Ιουνίου 2012, παραιτήθηκε από τη λήψη των μηνιαίων αποδοχών του ως πρωθυπουργός έως και την λήξη της θητείας του στις 17 Ιουνίου 2012. Στις 19 Ιουνίου του 2019, ανακοινώθηκε η υποψηφιότητά του στις επικείμενες εθνικές εκλογές, με το κόμμα της Νέας Δημοκρατίας, ενώ ορίστηκε πρώτος στο ψηφοδέλτιο Επικρατείας. Στις 9 Ιουλίου 2019, μετά από πρόταση του πρωθυπουργού Κυριάκου Μητσοτάκη, ανέλαβε καθήκοντα αντιπροέδρου της κυβέρνησης της Ελλάδας, θέση που διατήρησε καθ' όλη τη διάρκεια της Α΄ κυβέρνησης Κυριάκου Μητσοτάκη (2019-2023). Τον Απρίλιο του 2023 δήλωσε πως δεν θα συμμετείχε στις επικείμενες εκλογές, αλλά παρ' όλα αυτά δεν είχε πρόθεση να εγκαταλείψει την πολιτική.
Βασιλικός ναός του αγιότατου Χριστού του Λα Λαγούνα

Ο Βασιλικός ναός του Αγιωτάτου Χριστού της Λα Λαγούνα (ή κατά το πλήρες όνομα στα ισπανικά: Real Santuario del Santísimo Cristo de La Laguna) είναι μια καθολική εκκλησία που βρίσκεται στην πόλη Σαν Κριστόμπαλ ντε Λα Λαγούνα στο νησί της Τενερίφης (Κανάριες Νήσοι, Ισπανία). Το ιερό είναι γνωστό κυρίως για τη θαυματουργή εικόνα του Χριστού του Λα Λαγούνα, μία από τις πιο τιμώμενες εικόνες στις Κανάριες νήσους, η οποία είναι σύμβολο της πόλης της Λα Λαγούνα.

 Η κατασκευή του ναού άρχισε το 1506 και ολοκληρώθηκε το 1580. Ο ναός στην αρχική του μορφή πριν από την πυρκαγιά τη νύχτα της 28ης Νοεμβρίου 1810 ήταν τρίκλιτος. Σήμερα η εκκλησία αποτελεί μέρος ενός μοναστηριού του Τάγματος των Φραγκισκανών και διαθέτει μόνο ένα κλίτος, ψηλό και στενό. Στον πίσω τοίχο δεσπόζει ένα ρετάμπλ κατασκευασμένο εξ ολοκλήρου από ασήμι, όπου βρίσκεται η εικόνα του Χριστού του Λα Λαγούνα. Η εικόνα είναι φλαμανδικής τεχνοτροπίας του δέκατου έκτου αιώνα. Αρκετοί πάπες εμπλούτισαν το ιερό με χρήματα που αποκόμιζαν από συγχωροχάρτια στη Βασιλική του Αγίου Ιωάννη του Λατερανού στη Ρώμη. Στις 19 Δεκεμβρίου του 1906, ο βασιλιάς Αλφόνσος ΙΓ΄ της Ισπανίας κατά τη διάρκεια επίσκεψής του στις Κανάριες Νήσους, απέδωσε στον ναό τον τίτλο βασιλικός. Ο ναός του αγιότατου Χριστού ήταν ένας από τους πρώτους στις Κανάριες Νήσους που απέκτησε αυτό τον τίτλο. Το 2006 επισκέφθηκε τον ναό ο βασιλιάς της Ισπανίας Χουάν Κάρλος Α΄ με τη σύζυγό του Σοφία. Από το 2014 το ιερό στεγάζει ένα αντίγραφο της Ιεράς Σινδόνης του Τορίνο. Θεωρείται το πλέον ακριβές στον κόσμο αντίγραφο της Σινδόνης. Real, Pontificia y Venerable Esclavitud del Santísimo Cristo de La Laguna. Real Santuario del Cristo de La Laguna, Página de Turismo de Tenerife
Μιγκέλ Άνχελ Γκερέρο

Ο Μιγκέλ Άνχελ Γκερέρο Μαρτίν (ισπανικά: Miguel Ángel Guerrero Martín, γενν. στις 12 Ιουλίου 1990) είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός για την ανόρθωση.

 Ο Γκερέρο γεννήθηκε στο Τολέδο της Καστίλλη-Λα Μάντσα. Τα πρώτα του επαγγελματικά ποδοσφαιρικά βήματα τα πραγματοποίησε στην δεύτερη ομάδα της Αλμπαθέτε, με την οποία αγωνίστηκε για δύο χρόνια στην Τερθέρα Ντιβισιόν. Στις 9 Ιανουαρίου του 2010, έκανε το επίσημο ντεμπούτο του με την πρώτη ομάδα, η οποία αγωνιζόταν τότε στην Σεγούντα Ντιβισιόν. Συνολικά, παρέμεινε στην Αλμπαθέτε έως και το 2011. Το καλοκαίρι του 2011, ο Γκερέρο εντάχθηκε στη Σπόρτινγκ Χιχόν, όμως αρχικά αγωνίστηκε στη Β ομάδα, η οποία αγωνιζόταν, εκείνη την περίοδο, στη Σεγούντα Ντιβισιόν Β. Στις 12 Απριλίου του 2012, αγωνίστηκε γα πρώτη φορά με την πρώτη ομάδα, παίζοντας για 25 λεπτά κόντρα στη ΣΝ Νουμάνθια, γνωρίζοντας την ήττα με 0-2, οι οποίες τότε βρίσκονταν στη Σεγούντα Ντιβισιόν. Στις 6 Ιανουαρίου του 2013, στο τοπικό ντέρμπι κόντρα στη Ρεάλ Οβιέδο, για τις Β ομάδες, σκόραρε και τα τέσσερα γκολ, στον θρίαμβο της ομάδας του, η οποία νίκησε 4-1. Περίπου έναν μήνα αργότερα, πέτυχε και το πρώτο του γκολ, με την πρώτη ομάδα της Χιχόν, νικώντας τη Ντεπορτίβο Λούγο 2-1.Περίπου από το καλοκαίρι του 2013, ο Γκερέρο έγινε κυρίως στέλεχος της πρώτης ομάδας, βοηθώντας τη σεζόν 2014-15, σημειώνοντας 11 γκολ σε 36 αγώνες. Στις 23 Αυγούστου του 2015, έκανε το ντεμπούτο του στην Πριμέρα Ντιβισιόν, σε έναν αγώνα εναντίον της Ρεάλ Μαδρίτης, με τελικό σκορ 0-0. Σημείωσε το πρώτο του γκολ στην Πριμέρα Ντιβισιόν στις 19 Οκτωβρίου, στην ισοπαλία με 3-3 εναντίον της Γρανάδα. Μετά από πέντε χρόνια παρουσίας στον σύλλογο, αποχώρησε το 2016. Στις 27 Ιουνίου του 2016, υπέγραψε διετές συμβόλαιο με τη Λεγανές, η οποία τότε ήταν νεοφώτιστη στην Πριμέρα Ντιβισιόν. Επί δύο σεζόν κατάφεραν να παραμείνουν στην πρώτη κατηγορία, τερματίζοντας στη 17η θέση. Ωστόσο, το καλοκαίρι του 2018 αποχώρησε από την ομάδα, ύστερα από 53 αγώνες πρωταθλήματος και 9 γκολ. Στις 13 Ιουνίου 2018, ο Γκερέρο μετακόμισε για πρώτη φορά στη σταδιοδρομία του στο εξωτερικό, αφού υπέγραψε τριετές συμβόλαιο με τον Ολυμπιακό. Στις 9 Αυγούστου, σκόραρε στην εντός έδρας νίκη με 4–0 εναντίον της Λουκέρνης για τον τρίτο προκριματικό γύρο του Γιουρόπα Λιγκ.Στις 30 Ιουλίου 2019, σκόραρε στην εντός έδρας νίκη με 4–0 εναντίον της Βικτόρια Πλζεν στον δεύτερο προκριματικό γύρο του Τσάμπιονς Λιγκ. ΚΝ Λεγανές (δανεισμός) Στις 31 Ιανουαρίου 2020, μετακινήθηκε με εξάμηνο δανεισμό στην ΚΝ Λεγανές. Προφίλ Μιγκέλ Άνχελ Γκερέρο στο BDFutbol (Αγγλικά) Προφίλ Μιγκέλ Άνχελ Γκερέρο στο Soccerway Προφίλ στο transfermarkt.com
Βραβεία Αμερικανικής Ακαδημίας Κινηματογράφου 1974

Η 47ηη Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1974, έλαβε χώρα στις 8 Απριλίου 1975 στο Λος Άντζελες της Καλιφόρνιας. Η τελετή αυτή είναι και η τελευταία μέχρι στιγμής τελετή απονομής η οποία μεταδόθηκε απευθείας απο το δίκτυο NBC, αφού το ABC εξασφάλισε τα δικαιώματα μετάδοσης, που τα έχει μέχρι και σήμερα.

 Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας. Ο νονός ΙΙ Chinatown Η συνομιλία Λένι ο βρωμόστομος Ο πύργος της κολάσεως Φράνσις Φορντ Κόπολα - Ο νονός ΙΙ Ρόμαν Πολάνσκι - Chinatown Φρανσουά Τρυφώ - Αμερικανική νύχτα Μπομπ Φόσι - Λένι ο βρωμόστομος Τζον Κασσαβέτης - Μια γυναίκα εξομολογείται Αρτ Κάρνεϊ - Χάρι και Τόντο Άλμπερτ Φίνεϊ - Έγκλημα στο Οριάν Εξπρές Ντάστιν Χόφμαν - Λένι ο βρομόστομος Τζακ Νίκολσον - Chinatown Αλ Πατσίνο - Ο νονός ΙΙ Έλεν Μπέρστιν - Η Αλίκη δε μένει πια εδώ Φέι Ντάναγουεϊ - Chinatown Νταϊάν Κάρολ - Claudine Βαλερί Περίν - Λένι ο βρωμόστομος Τζίνα Ρόουλαντς - Μια γυναίκα εξομολογείται Επίσημος ιστότοπος (Αγγλικά)
Σεργκέι Γεσένιν

Ο Σεργκέι Αλεξάντροβιτς Γεσένιν (ρωσικά: Сергей Александрович Есенин, 3 Οκτωβρίου 1895 - 28 Δεκεμβρίου 1925) ήταν Ρώσος λυρικός ποιητής. Υπήρξε από τους πιο δημοφιλείς Ρώσους ποιητές του 20ου αιώνα, με σημαντικό έργο. Η ηλικία του όταν πέθανε ήταν μόλις 31 ετών.

 Γεννήθηκε στο χωριό Κονσταντίνοβο της επαρχίας του Ρυαζάν της Ρωσικής Αυτοκρατορίας από ένα ζευγάρι φτωχών αγροτών. Άρχισε να γράφει ποίηση στα εννέα του χρόνια. Το 1912 μετακόμισε στη Μόσχα, όπου εργάστηκε ως στοιχειοθέτης σε ένα τυπογραφείο. Τον επόμενο χρόνο εγγράφηκε στο Κρατικό Πανεπιστήμιο της Μόσχας ως εξωτερικός φοιτητής και φοίτησε εκεί ενάμισι χρόνο, χωρίς να ολοκληρώσει τις σπουδές του. Η πρώιμη ποίησή του είναι επηρεασμένη από το φολκλορικό στοιχείο της ζωής των χωρικών κυρίως. Το 1915, μετακόμισε στην Αγία Πετρούπολη, όπου γνωρίστηκε με το σπουδαιότερο ρώσο ποιητή της εποχής, το συμβολιστή Αλεξάντρ Μπλοκ καθώς και έτερους σημαντικούς ποιητές, όπως το Σεργκέι Γκοροντιέτσκι, το Νικολάι Κλούγιεφ και τον Αντρέι Μπέλυ. Στην Αγία Πετρούπολη έγινε γνωστός στους καλλιτεχνικούς κύκλους ιδιαίτερα και λόγω της βοήθειας του Μπλοκ. Ο ίδιος Γεσένιν έλεγε ότι ο Μπέλυ τού έμαθε τη σημασία της φόρμας ενώ ο Μπλοκ και ο Κλούγιεφ τού δίδαξαν τον πραγματικό λυρισμό. Επώνυμο "Γεσένιν" προέρχεται από τη ρίζα "Γέσεν". Στα λεξικά Ριαζάν και Ταμπόφ διαλέκτους που ανήκει στην ανατολική ομάδα των διαλέκτων της Νότιας Ρωσίας, η λέξη "Γέσενι" σημαίνει "φθινόπωρο". Έτσι, λογοτεχνικά αναλογική του επωνύμου "Γεσένιν" θα μπορούσε να είναι η λέξη "Οσένιν" (στα ρωσικά "Όσιεν" σημαίνει "φθινόπωρο"). Ωστόσο, αυτό το επώνυμο δεν έχει βρεθεί. Πισκουνόβα Σ.Β., Μαχρατσίοβα Τ.Β., Γούμπαρεβα Β.Β., Λεξικό Ταμπόβ Διάλεκτοι (πνευματικό και υλικό πολιτισμό). Το Ταμπόβ: Εκδοτικός Τ.Γ.Ου. του ονομάτου Γ.Ρ. Δερσάβιν, 2001. 278 σελίδα. Find A Grave Memorial for Sergei Alexandrovich Yesenin (1895-1925)Collection of Sergey Yesenin's Poems in English: Sergei Yesenin - Oh, how many cats in the world Reading in English στο YouTube Sergey Yesenin. Collection of Poems Sergey Yesenin. Collection of Poems. Bilingual Version The Fugue Aesthetics of J.H. Stotts: Esenin, Footnotes for a Triptych at blogspot.com (Bio and English translation) Sergey Yesenin's Autobiography. (English translation) Biography, photos and poetry (Russian) Yesenin's poetry (Russian) Yesenin's museum in Viazma (Russian) Alexander Novikov sings songs based on Yesenin's poetry (10 songs in WMA format Translation of "The Birch" by Leo Yankevich Αρχειοθετήθηκε 2010-11-06 στο Wayback Machine. Translation of "The Orphan" by Akbar Muhammad The Black Man (the animation film on a poem) by Alexander Popugaev στο YouTube The Dark Man (English translation) Farewell My Friend (English translation) Έργα της/του ή για την/τον Σεργκέι Γεσένιν στο Internet Archive Μεταφράσεις του Γιώργου Σοϊλεμεζίδη
Λαυρέντιος των Μεδίκων, δούκας του Ουρμπίνο

O Λαυρέντιος Β΄, (ιταλικά: Lorenzo di Piero de' Medici duca di Urbino‎, 12 Σεπτεμβρίου 1492 - 4 Μαΐου 1519) από τον Οίκο των Μεδίκων ήταν κυβερνήτης της Φλωρεντίας (1513-1519) και δούκας του Ουρμπίνο (1516-1519). Η κόρη του Αικατερίνη παντρεύτηκε τον Ερρίκο Β΄ της Γαλλίας.

 Ήταν ο μόνος γιος του Πέτρου των Μεδίκων, του επιλεγόμενου Άτυχου (Sfortunato), κυβερνήτη της Φλωρεντίας και της Αλφονσίνας Ορσίνι. Τον αποκαλούσαν και Λαυρέντιο του Πέτρου (Lorenzo di Piero) ή μικρό Λαυρέντιο (Lorenzino), σε αντιδιαστολή με τον διάσημο πάππο του Λαυρέντιο A΄ τον μεγαλοπρεπή. Ο Νικολό Μακιαβέλι αφιέρωσε το έργο του ο Ηγεμόνας στον Λαυρέντιο Β΄ για να του υποδείξει την τακτική που θα ενοποιήσει την Ιταλία, αν και ο λόγος αυτής της αφιέρωσης από έναν πολέμιο των Μεδίκων είναι μυστήριο. Ο θείος του πάπας Λέων Ι΄ το 1516 τον έκανε δούκα του Ουρμπίνο, σε ηλικία 24 ετών. Ο πρώην δούκας όμως Φραντσέσκο Μαρία Α΄ ντελλα Ρόβερε ανακατέλαβε το δουκάτο του. Τότε ο Λαυρέντιος Β΄ ορίστηκε διοικητής 10.000 ανδρών και εστάλη να το καταλάβει, αλλά όταν τραυματίστηκε, αποσύρθηκε στην Τοσκάνη. Το δουκάτο τού αποδόθηκε με μία συνθήκη το ίδιο έτος, που έληξε τον Πόλεμο του Ουρμπίνο. Με τον θάνατό του, το δουκάτο επέστρεψε στον Φραγκίσκο Μαρία Α΄. Είχε κόρη την Αικατερίνη. Έπειτα από 21 ημέρες από τη γέννησή της, ο Λαυρέντιος Β΄ απεβίωσε από σύφιλη. Ο τάφος του βρίσκεται στο ταφικό παρεκκλήσιο των Μεδίκων, στην εκκλησία του Σαν Λορέντσο της Φλωρεντίας, μαζί με τον τάφο του θείου του Τζουλιάνο Β΄ κυβερνήτη της Φλωρεντίας και δούκα του Νεμούρ. Οι τάφοι έχουν διακοσμηθεί με γλυπτά του Μιχαήλ Αγγέλου. Η μορφή του τάφου του παριστά τον ίδιο ως Σκεπτόμενο (Pensieroso). Δεν πρέπει να αποδίδεται το ταφικό μνημείο του στον πολύ πιο διάσημο συνώνυμο πάππο του, τού οποίο ο τάφος βρίσκεται πλησίον.Την Αικατερίνη μικρή την είχε φροντίσει ο πάπας Λέων Ι΄. Το 1530 ο εξάδελφος του πάππου της, ο πάπας Κλήμης Ζ΄ κανόνισε το γάμο της με τον μέλλοντα Ερρίκο Β΄ της Γαλλίας. Το 1518 νυμφεύτηκε τη Μαγδαληνή ντε Λα Τουρ, κόρη του Ιωάννη Γ΄ κόμη του Ωβέρν και είχε τέκνο: Αικατερίνη 1519-1589, παντρεύτηκε τον Ερρίκο Β΄ των Βαλουά βασιλιά της Γαλλίας. Μαργαρίτα των Βαλουά 1553-1615, παντρεύτηκε τον Ερρίκο Δ΄ των Βουρβόνων βασιλιά της Γαλλίας. Αυτός σε 2ο γάμο νυμφεύτηκε τη Μαρία των Μεδίκων-Τοσκάνης.Από μία σχέση εκτός γάμου είχε τέκνο: (νόθος) Αλέξανδρος 1510-1537, δούκας της Φλωρεντίας. The Medici (The Senior or 'Cafaggiolo') Family Line - The Glorious 1400s
Φορ Γκνασινγκμπέ

Ο Φωρ Εσοζιμνά Γκνασινγκμπέ (Faure Essozimna Gnassingbé, 6 Ιουνίου 1966-) είναι Τογκολέζος πολιτικός, πρόεδρος της αφρικανικής χώρας από το 2005. Διαδέχθηκε στο αξίωμα τον αποβιώσαντα πατέρα του, Γκνασινγκμπέ Εγιαντεμά και επανεξελέγη το 2005, το 2010, το 2015 και το 2020.

 Γεννήθηκε στις 6 Ιουνίου του 1966. Υπηρέτησε ως υπουργός Δημοσίων έργων, Ορυχείων και Τηλεπικοινωνιών, την περίοδο 2003-05. Ήταν Πρόεδρος του Τόγκο επί 20 ημέρες, από τις 5 Φεβρουαρίου ως τις 25 Φεβρουαρίου 2005. Διορίστηκε πρόεδρος αμέσως μετά το θάνατο του ηγέτη πατέρα του. Παραιτήθηκε αργότερα και εξελέγη στις προεδρικές εκλογές της 26ης Απριλίου 2005. Ωστόσο, η Αντιπολίτευση έκανε λόγο για νοθεία. Ορκίστηκε πρόεδρος στις 4 Μαΐου του 2005. Τα μεσάνυχτα στις 13 Απριλίου του 2009 έγινε γνωστό ότι ανακρίθηκαν πέντε ανώτατοι αξιωματικοί του στρατού για φερόμενη επίθεση που σχεδίαζαν εναντίον του προέδρου. Οι δυνάμεις ασφαλείας επέδραμαν και στην οικία του πρώην υπουργού και αδερφού του Γκνασινγκμπέ, Κπάτσα. Για λόγους ασφαλείας ο Φωρ είχε αναβάλει το ταξίδι του στην Κίνα την προηγούμενη ημέρα. Ο αδερφός του Γκνασινγκμπέ συνελήφθη στις 15 Απριλίου και αρνήθηκε τις κατηγορίες περί συνωμοσίας για ανατροπή του αδερφού του. Στις προεδρικές εκλογές, οι οποίες διεξήχθησαν στις 4 Μαρτίου 2010 και αμφισβητήθηκαν από την αντιπολίτευση ο πρόεδρος Εγιαντεμά επανεξελέγη με ποσοστό 60,9% έναντι 33,94% για τον αντίπαλό του, Ζαν Πιερ Φαμπρ από την Ένωση των Δυνάμεων για την Αλλαγή (UFC). Ορκίστηκε για δεύτερη προεδρική θητεία στις 3 Μαΐου του 2010. Ο Φωρ επανεκλέχθηκε στις εκλογές του Απριλίου του 2015, με ποσοστό 58,7%. Έτσι, ξεκίνησε μια 3η θητεία στο ύπατο αξίωμα της χώρας. Στις προεδρικές εκλογές του Φεβρουαρίου του 2020 κέρδισε από τον 1ο γύρο και τέταρτη προεδρική θητεία.. Ο Γκνασινγκμπέ κέρδισε γύρω στο 72% των ψήφων, επικρατώντας του πλησιέστερου αντιπάλου του, Αγκμπεγιομέ Κότζο, ο οποίος έλαβε το 18% των ψήφων.
Ιωάννης του Μύνστερμπεργκ-Ελς

Ο Ιωάννης, τσεχ.: Hanuš z Minstrberka (4 Νοεμβρίου 1509 - 28 Φεβρουαρίου 1565) από τον Οίκο του Ποντιέμπραντυ ήταν δούκας του Μύνστερμπεργκ (1542-65), δούκας του Ελς (1548-65) και δούκας του Μπέρνστατ (1548-65). Είχε τον τίτλο του κόμη του Γκλατς.

 Ήταν ο τρίτος γιος του Καρόλου Α΄ δούκα του Μύνστερμπεργκ-Ελς και της Άννας των Πιαστ-Σιλεσίας, κόρης του Ιωάννη Β΄ δούκας του Ζάγκαν. Παντρεύτηκε το 1536 την Χριστίνα-Αικατερίνη του Σίντλοβιτς (1519-1556) και είχε τέκνο: Κάρολος-Χριστόφορος 1545-1569, δούκας του Μύνστερμπεργκ.Το 1561 ο Ιωάννης έκανε δεύτερο γάμο με τη Μαργαρίτα των Γουέλφων, κόρη του Ερρίκου Β΄ δούκα του Μπράουνσβαϊγκ-Βόλφενμπυτελ. Δεν απέκτησαν απογόνους. Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, p. 322, 372 and 506 as well as genealogical tables on p. 602-603. Dehio-Handbuch der Kunstdenkmäler in Polen: Schlesien. München·Berlin 2005, ISBN 3-422-03109-X, p. 687 ff
Λίβαϊ Σταμπς

Ο Λίβαϊ Σταμπς (αγγλ.: Levi Stubbs), 6 Ιουνίου 1936 - 17 Οκτωβρίου 2008), ήταν Αμερικανός τραγουδιστής της Rhythm and blues και ένας εκ των ιδρυτών του μουσικού συγκροτήματος Four Tops.

 Ο Σταμπς γεννήθηκε στο Ντιτρόιτ το 1936. Είχε έναν ακόμη αδελφό τον Τζόι, ο οποίος αργότερα έγινε μέλος των μουσικών συγκροτημάτων The Falcons και The Originals, και ο ξάδελφός του ήταν ο Τζάκι Γουίλσον. Ο Σταμπς πήγε στο Λύκειο Περσίνγκ, όπου ξεκίνησε και την επαγγελματική καριέρα του στο τραγούδι μαζί με τους φίλους του Αμπντούλ Φακίρ, Λόρενς Πέιτον και τον Ρενάλντο Μπένσον δημιουργώντας το συγκρότημα Four Tops το 1954. Οι Four Tops υπεγράψαν συμβόλαιο με την δισκογραφική εταιρεία Motown Records το 1963 και μέχρι το τέλος της δεκαετίας είχαν αρκετές μεγάλες επιτυχίες (με τον Σταμπς ως τραγουδιστή) όπως : "Baby I Need Your Loving", "I Can't Help Myself (Sugar Pie, Honey Bunch)", "It's the Same Old Song", "I'll Turn to Stone", "Reach Out I'll Be There", "Standing in the Shadows of Love", "Bernadette", "Still Water (Love)", "Ain't No Woman (Like the One I've Got)", και η τελευταία τους μεγάλη επιτυχία του 1988 "Loco In Acapulco". Ο Σταμπς ήταν επίσης ηθοποιός φωνής και πήρε μέρος σε ταινίες και τηλεοπτικές σειρές κινουμένων σχεδίων, με πιο γνωστή την «Audrey ΙΙ», και στην κωμωδία του 1986 το Μαγαζάκι του Τρόμου, καθώς και στη τηλεοπτική σειρά Captain Ν: The Game Master. Ο Σταμπς θαυμάστηκε από τους συνομηλίκους του για το εντυπωσιακό φωνητικό εύρος του, και επηρέασε πολλούς μετέπειτα καλλιτέχνες, όπως ο Daryl Hall of Hall και Oates. Το κύριο χαρακτηριστικό του ήταν το ισχυρό, συναισθηματικό, και δραματικό ύφος του ως τραγουδιστής. Ο Σταμπς ήταν παντρεμένος με με την Κλίνις Τάουνσεντ επί 48 χρόνια, από το 1960 μέχρι το θάνατό του το 2008. Το ζευγάρι είχε πέντε παιδιά μαζί με 11 εγγόνια και10 δισεγγόνα. Ο Λίβαΐ Σταμπς διαγνώστηκε με καρκίνο το 1995, και μετά από ένα εγκεφαλικό επεισόδιο το 2000, δεν ήταν πλέον σε θέση να συμμετέχει με τους Four Tops. Πέθανε στον ύπνο του στις 17 Οκτωβρίου του 2008, στο σπίτι του στο Ντιτρόιτ. Ο Λίβαϊ Σταμπς στην IMDb (Αγγλικά) Ο Λίβαι Σταμπς στο Billboard.com
Γερόλακκος

Ο Γερόλακκος είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Yerolakkos». www.prio-cyprus-displacement.net. Αρχειοθετήθηκε από το πρωτότυπο στις 6 Οκτωβρίου 2018. Ανακτήθηκε στις 6 Οκτωβρίου 2018.
Ρασίνγκ Κλουμπ ντε Φρανς

Η Ρασίνγκ Κλουμπ ντε Φρανς (γαλλικά: Racing Club de France, RCF) είναι γαλλικός αθλητικός σύλλογος με έδρα το Μπουά ντε Μπουλόν της κοινότητας Νεϊγί-συρ-Σεν στο Ιλ-ντε-Φρανς. Ιδρύθηκε το 1882 ως σύλλογος στίβου με την ονομασία «Ρασίνγκ Κλουμπ» (Racing Club) από μαθητές του λυκείου Κοντορσέ (Condorcet). Το 1885 μετονομάστηκε σε «Ρασίνγκ Κλουμπ ντε Φρανς» (Racing Club de France).

 Στίβος (από το 1882) Μπάντμιντον (από το 1937) Καλαθοσφαίριση (από το 1922) Δέκαθλο (από το 1958) Ξιφασκία (από το 1947) Ποδόσφαιρο (από το 1896) Χόκεϊ επί χόρτου (από το 1897) Χόκεϊ επί πάγου (1931-1963) Γκολφ (από το 1950) Τζούντο (από το 1945) Μοντέρνο πένταθλο (από το 1989) Ράγκμπι γιούνιον (από το 1892) Σκοποβολή (από το 1958) Κολύμβηση (από το 1964) Σκι (από το 1942) Αντισφαίριση (από το 1887) Τρίαθλο (από το 1964) Πετοσφαίριση (από το 1941) Υδατοσφαίριση Το έμβλημα της Ρασίνγκ έχει εξελιχθεί με το πέρασμα του χρόνου. Επίσημος ιστότοπος
Ιστορία των Ρομά

Οι Ρομά, οι οποίοι αναφέρονται επίσης ως Σίντι ή Κέιλ, είναι μια ινδοαριανή εθνοτική ομάδα που διαμένει κυρίως στην Ευρώπη. Κατάγονται από τις βορειοδυτικές περιοχές της Ινδίας και κάποια στιγμή μεταξύ του 6ου και του 11ου αιώνα έφυγαν για να εργαστούν στις αυλές της Μέσης Ανατολής ως σκλάβοι ή με δική τους θέληση. Ένας μικρός αριθμός από αυτές τις νομαδικές ομάδες αποκόπηκε κατά την επιστροφή τους λόγω συγκρούσεων. Μετακινήθηκαν δυτικά και τελικά εγκαταστάθηκαν στην Ευρώπη, στην Βυζαντινή Αυτοκρατορία και στην Βόρεια Αφρική μέσω του Ιράν.

 "We Are the Romani People" by Ian Hancock, Publisher : University Of Hertfordshire Press " Danger! Educated Gypsy: Selected Essays" by Ian Hancock Turner, Ralph (1 January 1926). «The Position of Romani in Indo-Aryan». Journal of the Gypsy Lore Society 5 (4): 145–189. Πρότυπο:ProQuest. OCLC 884343280. Hancock, Ian (1987) The pariah syndrome: an account of gypsy slavery and persecution. Ann Arbor: Karoma Publishers. Kenrick, Donald (1993) From India to the Mediterranean: the migration of the Gypsies. Paris: Gypsy Research Centre (University René Descartes). Fonseca, Isabel (1996) Bury me standing: the Gypsies and their journey New York: Vintage Books. Burleigh, Michael (1996) "Confronting the Nazi past: new debates on modern German history. London: Collins & Brown. Lewy, Guenter (2000) "The Nazi persecution of the Gypsies." New York: Oxford University Press. Marushiakova, Elena & Popov, Vesselin (2001) Gypsies in the Ottoman Empire. Hatfield: University of Hertfordshire Press. Guy, Will (2001) Between past and future: the Roma of Central and Eastern Europe. Hatfield, Hertfordshire, UK: University of Hertfordshire Press. Kolev, Deyan (2004) Shaping modern identities: social and ethnic changes in Gypsy community in Bulgaria during the Communist period. Budapest: CEU Press. Thakur, Harish K. (1 October 2013). «Theories of Roma Origins and the Bengal Linkage». Mediterranean Journal of Social Sciences. doi:10.5901/mjss.2013.v4n10p22. Thakur, Harish (2008) "Silent Flows Danube, New Delhi." Radha Publications. Ramanush, Nicolas (2009) "Behind the invisible wall, beliefs, traditions and Gypsy activism". Nicolas Ramanush Editor. Radenez, Julien (2014) "Recherches sur l'histoire des Tsiganes" http://www.youscribe.com/catalogue/tous/savoirs/recherches-sur-l-histoire-des-tsiganes-2754759 Κέντρο Αρχείων και Τεκμηρίωσης των Ρομά
Γαλάτεια (Κύπρος)

Η Γαλάτεια είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Galateia». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
Νικόκλεια Σερρών

Η Νικόκλεια είναι μεγάλος πεδινός οικισμός (υψόμ. 80 μ. 1.316 κάτ.), που βρίσκεται στο νοτιοδυτικό τμήμα της Περιφερειακής Ενότητας Σερρών, σε απόσταση 33 χλμ. νοτιοδυτικά από την πόλη των Σερρών. Υπάγεται διοικητικά στο δήμο Βισαλτίας, που η έδρα του είναι στη Νιγρίτα. Μέχρι το 1928 ονομαζόταν «Νικοσλάβη».

 Περίπου 4 χλμ. νότια της Νικόκλειας, στο λόφο «Ισάρ», όπου σώζονται ερείπια αρχαίου κάστρου, τοποθετείται ο ρωμαϊκός σταθμός “Arason” που μας είναι γνωστός από τον Ραβέννιο κοσμογράφο. Ο σταθμός ίσως ταυτίζεται με την αρχαία βισαλτική πόλη «Άρωλος» που αναφέρεται από τον γεωγράφο Πτολεμαίο. Σχετίζονται με την ΝικόκλειαΠαπα-Πασχάλης Τσιάγκας, Έλληνας οπλαρχηγός του Μακεδονικού Αγώνα
Σοφία του Μέρενμπεργκ

Η Σοφία Νικολάιεβνα (ολλανδ.: Sophie Nikolaievna von Merenberg von Torby, 1 Ιουνίου 1868 - 14 Σεπτεμβρίου 1927) από τον Οίκο του Νάσσαου, ήταν κόρη του Πρίγκιπα του Νάσσαου και με τον γάμο της έγινε μεγάλη δούκισσα της Ρωσίας.

 Ήταν η μεγαλύτερη κόρη του Νικόλαου Γουλιέλμου του Νάσσαου και της με μοργανατικό γάμο συζύγου του Νατάλια Αλεξαντρόβνα Πούσκινα, στην οποία είχε απονεμηθεί ο τίτλος της κόμισσας του Μέρενμπεργκ. Γεννήθηκε στη Γενεύη της Ελβετίας. Δεδομένου ότι ο γάμος των γονιών της θεωρήθηκε μοργανατικός, δεν μπορούσε να αποκτήσει τον τίτλο ή την τάξη του πατέρα της. Οι γονείς του πατέρα της ήταν ο Γουλιέλμος του Nάσσαου και η Παυλίνα της Βυρτεμβέργης· γονείς της μητέρας της ήταν ο Aλεξάντρ Πούσκιν, ο διάσημος Ρώσος ποιητής και η σύζυγός του Νατάλια Νικολάγιεβνα Γκοντσάροβνα. Ο αδερφός της Γεώργιος Νικόλαος, Κόμης του Μέρενμπεργκ (Βήζμπαντεν, 13 Φεβρουαρίου 1871 - Βήζμπάντεν, 31 Μαΐου 1948), νυμφεύτηκε για πρώτη φορά στις 12 Μαΐου 1895 στη Νίκαια την Όλγκα Αλεξαντρόβνα Γιουριέφσκαγια (Αγία Πετρούπολη, 8 Νοεμβρίου 1873 - Βήσμπαντεν, 10 Αυγούστου 1925), κόρη του Αλέξανδρου Β΄ της Ρωσίας και της δεύτερης (μοργανατικής) συζύγου του Εκατερίνα Μιχαηλόβνα. Ντολγκορούκοβα. Παντρεύτηκε μοργανατικά, στις 26 Φεβρουαρίου 1891, τον Μιχαήλ Μιχαήλοβιτς της Ρωσίας, εγγονό του Νικολάου Α΄ της Ρωσίας. Ο γάμος έγινε κρυφά στο Σαν Ρέμο της Ιταλίας. Οι δύο τους είχαν συναντηθεί στη Νίκαια και αμέσως ερωτεύτηκαν. Όταν η μητέρα του έμαθε για τον μυστικό γάμο με μία άνιση κοινωνικά νύφη, κατέρρευσε και αρρώστησε· στη συνέχεια απεβίωσε από καρδιακή προσβολή στο Χάρκοβο. Ο Μιχαήλ κατηγορήθηκε για το τέλος της και τού απαγορεύτηκε να παρευρεθεί στην εξόδιο ακολουθία· απολύθηκε από τη στρατιωτική του θέση και στάλθηκε σε εξορία.Στη Σοφία απονεμήθηκε ο τίτλος της κόμισσας του Τόρμπυ το 1891 από τον θείο της Αδόλφο του Λουξεμβούργου. Ο τίτλος επεκτάθηκε και στα τρία παιδιά της: Αναστασία, γνωστή ως "Ζία" (9 Σεπτεμβρίου 1892 - 7 Δεκεμβρίου 1977), παντρεύτηκε το 1917 τον ταγματάρχη Χάρολντ Ωγκάστους Βέρνερ (αργότερα στρατηγό σερ Χάρολντ Ωγκάστους Βέρνερ, 3ο Βαρόνο). Ναντζέντα, γνωστή ως "Νάντα" (28 Μαρτίου 1896 - Ιανουάριος 1963), παντρεύτηκε το 1916 τον Γεώργιο του Μπάττενμπεργκ (αργότερα 2ο Μαρκήσιο του Μίλφορντ Χέιβεν). Μιχαήλ (8 Οκτωβρίου 1898 - 8 Μαΐου 1959), Κόμης του Τόρμπυ, καλλιτέχνης, άγαμος. Αυτή και ο σύζυγός της ζούσαν στο Κένγουντ Χάουζ στο Χάμπστεντ του Λονδίνου, πριν από τον Α΄ Παγκόσμιο Πόλεμο. Ωστόσο η Ρωσική Επανάσταση μείωσε τα οικονομικά του Μεγάλου Δούκα. Παρά τις μειωμένες συνθήκες ζωής τους, ήταν φίλοι του Γεωργίου Ε΄ του Ηνωμένου Βασιλείου, της συζύγου του Μαρίας του Τεκ και συνέχισαν να παρευρίσκονται σε κοινωνικές εκδηλώσεις. Απεβίωσε στο Λονδίνο στις 13 Σεπτεμβρίου 1927 και τάφηκε στο κοιμητήριο Χάμπστεντ. Ο μεγάλος δούκας Μιχαήλ προσβλήθηκε από γρίπη και απεβίωσε στο Λονδίνο στις 26 Απριλίου 1929, σε ηλικία 67 ετών. Τάφηκε δίπλα στη γυναίκα του. Κόμης του Μέρενμπεργκ
Μπόγκισλαβ Ι΄ της Πομερανίας

Ο Μπόγκισλαβ Ι΄, γερμαν. Bogislaw X (3 Ιουνίου 1454 - 5 Οκτωβρίου 1523) από τον Οίκο των Γκρίφφινς ήταν δούκας της Πομερανίας (1474-1523). Κληρονόμησε όλα τα μέρη της Πομερανίας και το 1478 έγινε μόνος ηγεμόνας της.

 Ήταν ο πρωτότοκος γιος τού Έρικ Β΄ δούκα της Πομερανίας και της Σοφίας, κόρης τού Μπόγκισλαβ Θ΄ δούκα της Πομερανίας-Στολπ. Γεννήθηκε στο Ρύγκενβάντε (νυν Ντάρλοβο Πολωνίας)· η μητέρα του ήταν 3η εξαδέλφη τού πάππου του Βάρτισλαβ Θ΄. Πριν από αυτόν η χώρα ήταν για 200 έτη διαιρεμένη σε δύο μέρη, που διοικούσαν τα μέλη τού Οίκου. Το 1464 απεβίωσε ο Όθων Γ΄ δούκας της Πομερανίας-Στεττίν. Επίσης το 1474 απεβίωσε ο πατέρας του Έρικ Β΄ και το 1478 ο θείος του Βάρτισλαβ Ι΄, οι οποίοι είχαν μοιράσει την Πομερανία-Βόλγκαστ στο κυρίως Βόλγκαστ και στο Μπαρτ αντίστοιχα. Αυτοί μερίμνησαν ώστε το Στεττίν, που το διεκδικούσε ο μάργραβος τού Βρανδεμβούργου, να επιστρέψει στον Οίκο τους. Τελικά ο Μπόγκισλαβ Ι΄ έγινε ηγεμόνας όλων των μερών. Ο πατέρας του άφησε τη χώρα σε έντονη διαμάχη με το Βρανδεμβούργο και το Μεκλεμβούργο. Ο Μπόγκισλαβ κατάφερε να λύσει αυτές τις διαφορές με διπλωματικά και στρατιωτικά μέσα. Πάντρεψε την αδελφή του Σοφία με τον Μάγκνους Β΄ δούκα τού Μεκλεμβούργου και ο ίδιος νυμφεύτηκε την κόρη τού Φρειδερίκου Β΄ πρίγκιπα-εκλέκτορα τού Βρανδεμβούργου. Το 1478 ανέκτησε περιοχές που είχαν χαθεί από τον πατέρα του: το Γκάρτς και άλλες πόλεις και κάστρα βόρεια τού Ούκερμαρκ από το Βρανδεμβούργο. Την ειρήνη τού Πρέντσλαου τού 1472 την επικύρωσε το 1479, αφήνοντας το Στρασβούργο στο Βρανδεμβούργο και έλαβε τις περιοχές του ως φέουδα τού Βρανδεμβούργου. Με τον δεύτερο γάμο του με την κόρη τού βασιλιά της Πολωνίας, όλοι οι γείτονές του ήταν συγγενείς του εξ αγχιστείας. Ο Μπόγκισλαβ Ι΄ έκανε χρήση αυτών των ευνοϊκών περιστάσεων με τη Συνθήκη τού Πύριτς, όπου δήλωσε την Πομερανία υποτελή, όχι τού Βρανδεμβούργου, αλλά της Γερμανίας. Ταξίδευσε ως προσκυνητής στην Ιερουσαλήμ και απεβίωσε στο Στεττίν. Τον κληρονόμησαν οι δύο γιοί του Γεώργιος Α΄ και Μπάρνιμ Θ΄ από κοινού. Νυμφεύτηκε πρώτα το 1477 τη Μαργαρίτα των Χοεντσόλλερν, κόρη τού Φρειδερίκου Β΄ εκλέκτορα τού Βρανδεμβούργου· δεν απέκτησαν απογόνους. Το 1489 απεβίωσε η Μαργαρίτα. Το 1490/1 ο Μπίγκισλαβ Ι΄ έκανε δεύτερο γάμο, με την Άννα των Γιαγκελλόνων, κόρη τού Καζίμιρ Δ΄ της Πολωνίας και είχε τέκνα: Καζίμιρ Η΄ 1494-1518, απεβ. 24 ετών. Σοφία 1498-1568, παντρεύτηκε τον Φρειδερίκο Α΄ της Δανίας. Γεώργιος Α΄ 1493-1531, δούκας της Πομερανίας. Άννα 1492-1550, παντρεύτηκε τον Γεώργιο Α΄ των Πιαστ-Σιλεσίας δούκα του Μπζεκ. Μπάρνιμ Θ΄ 1501-1573, δούκας της Πομερανίας. Ελισάβετ απεβ. πριν το 1518, ηγουμένη στη μονή τού Κρουμμίν.Από μία μη νόμιμη σχέση είχε ένα φυσικό τέκνο: Χριστόφορος, αρχιδιάκονος τού Ούζεντομ το 1508. Gottfried von Bülow (1876), "Bogislaw X.", Allgemeine Deutsche Biographie (ADB) (in German), 3, Leipzig: Duncker & Humblot, pp. 48–55